หุ้นไก่เทรดสนั่น! รับยอดส่งออกพุ่ง หลังดีมานด์จีน-ญี่ปุ่นเพิ่มต่อเนื่อง-เงินบาทอ่อน
หุ้นไก่เทรดสนั่น! รับยอดส่งออกพุ่ง หลังดีมานด์จีน-ญี่ปุ่นเพิ่มต่อเนื่อง-เงินบาทอ่อน
หุ้นไก่เทรดสนั่น! รับยอดส่งออกพุ่ง หลังดีมานด์จีน-ญี่ปุ่นเพิ่มต่อเนื่อง-เงินบาทอ่อน
23 เม.ย. 2563

ผู้สื่อข่าวรายงานว่า ล่าสุด ณ เวลา 10.56 น. ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF อยู่ที่ 28 บาท บวก 0.25 บาท หรือ 0.90% สูงสุดที่ 28.25 บาท ต่ำสุดที่ 27.75 บาท ด้วยมูลค่าซื้อขาย 182.46 ล้านบาท
ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG อยู่ที่ 3.82 บาท บวก 0.20 บาท หรือ 5.52% สูงสุดที่ 3.86 บาท ต่ำสุดที่ 3.68 บาท ด้วยมูลค่าซื้อขาย 51.11 ล้านบาท
ราคาหุ้น บริษัท จีเอฟพีที จำกัด (มหาชน) หรือ GFPT อยู่ที่ 11.30 บาท บวก 0.30 บาท หรือ 2.73% สูงสุดที่ 11.40 บาท ต่ำสุดที่ 11.20 บาท ด้วยมูลค่าซื้อขาย 15.87 ล้านบาท
ทั้งนี้ บล.เออีซี ระบุในบทวิเคราะห์ แนะนำ “เก็งกำไร” กลุ่มส่งออกไก่ CPF TFG GFPT หนุนด้วย 1) ก.พาณิชย์รายงานยอดส่งออกไก่สด และแปรรูปเดือน มี.ค.2563 และช่วงไตรมาส 1/63 ที่ 320 และ 882 ล้านเหรียญฯ เพิ่มขึ้น 7.5% เมื่อเทียบจากปีก่อน และเพิ่มขึ้น 7.2% เมื่อเทียบจากไตรมาสก่อน ตามลำดับ และมีโอกาสโตต่อในไตรมาส 2/63
โดยได้รับอานิสงส์จากความต้องการนำเข้าที่เพิ่มขึ้นต่อเนื่องของจีน และญี่ปุ่น รวมถึงความได้เปรียบด้านแข่งขันหลังคู่แข่งสำคัญบราซิลเผชิญปัญหา COVID19 กระทบการส่งออก
รวมถึง 2) ค่าเงินบาทช่วงไตรมาส 1/63 อ่อนค่า 4% เมื่อเทียบจากปีก่อน และ 8% นับตั้งแต่ต้นปี 3) ราคาขายไก่เฉลี่ยช่วงไตรมาส 1/63 อยู่ที่ 34.5 บ/กก.ยังสูงกว่าราคาเฉลี่ยปี 62 ที่ 33.7 บ/กก. และต้นทุนวัตถุดิบอาหารสัตว์หลักเช่นข้าวโพด และกากถั่วเหลืองยังทรงตัวในระดับต่ำ เป็นปัจจัยหนุนผลประกอบการ